CELEX: 32020D2167
Language: da
Date: 2020-12-17 00:00:00
Title: Kommissionens gennemførelsesafgørelse (EU) 2020/2167 af 17. december 2020 om ændring af gennemførelsesafgørelse (EU) 2016/1918 om visse beskyttelsesforanstaltninger over for chronic wasting disease ved at forlænge dens anvendelsesperiode (meddelt under nummer C(2020) 8802) (EØS-relevant tekst)

21.12.2020   
               
               
                  DA
               
               
                  Den Europæiske Unions Tidende
               
               
                  L 431/70
               
            
         KOMMISSIONENS GENNEMFØRELSESAFGØRELSE (EU) 2020/2167
         af 17. december 2020
         om ændring af gennemførelsesafgørelse (EU) 2016/1918 om visse beskyttelsesforanstaltninger over for chronic wasting disease ved at forlænge dens anvendelsesperiode
         
            
               (meddelt under nummer C(2020) 8802)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 4, stk. 2, og
         ud fra følgende betragtninger:
         
                     (1)
                  
                  
                     I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (i det følgende benævnt »TSE'er«) i Unionen. Forordningen gælder for produktion og markedsføring af levende dyr og animalske produkter og i visse særlige tilfælde for eksport heraf. Forordningen omhandler også vedtagelse af beskyttelsesforanstaltninger ved TSE-udbrud.
                  
               
                     (2)
                  
                  
                     Ved Kommissionens gennemførelsesafgørelse (EU) 2016/1918 (2) fastsættes midlertidige beskyttelsesforanstaltninger over for chronic wasting disease (CWD). Gennemførelsesafgørelsen blev vedtaget efter konstatering af seks tilfælde af CWD hos hjortedyr i Norge i 2016: fire hos rensdyr og to hos elge. Det var første gang, at CWD blev konstateret i Europa og de første naturlige tilfælde hos rensdyr i verden.
                  
               
                     (3)
                  
                  
                     Mellem januar 2017 og september 2020 underrettede Norge Kommissionen og medlemsstaterne om 16 yderligere tilfælde af CWD hos vildtlevende rensdyr, fem yderligere tilfælde af CWD hos vildtlevende elge og et tilfælde af CWD hos en kronhjort. I 2018 konstaterede Finland det første tilfælde i Unionen og yderligere et i november 2020. Sverige konstaterede tre tilfælde i 2019 og yderligere et i september 2020. Alle de tilfælde, som Finland og Sverige konstaterede, blev fundet i vildtlevende elge.
                  
               
                     (4)
                  
                  
                     Der fastsættes i kapitel A, del III, litra A, i bilag III til forordning (EF) nr. 999/2001 et treårigt program til overvågning af CWD, som dækker perioden fra 1. januar 2018 til 31. december 2020. Indsamlingen af data vil dog delvist fortsætte i 2021 i overensstemmelse med overvågningsprogrammets tekniske specifikationer med henblik på at få samlet et større datasæt. Som følge heraf forventes den videnskabelige vurdering af resultaterne af overvågningen, som bliver nødvendig for udviklingen af kommende politiske tiltag vedrørende CWD, ikke at blive tilgængelig før år 2022.
                  
               
                     (5)
                  
                  
                     Den 11. november 2019 offentliggjorde Den Europæiske Fødevaresikkerhedsautoritet en videnskabelig udtalelse om Chronic Wasting Disease (CWD) III (3) (»EFSA's udtalelse«). Der er dog behov for mere tid til at overveje, hvordan konklusionerne og anbefalingerne, som findes i EFSA's udtalelse, skal afspejles i EU-reglerne.
                  
               
                     (6)
                  
                  
                     Da der er blevet konstateret nye tilfælde af CWD i Norge, Finland og Sverige, og da resultatet af overvågningen af CWD via det treårige program endnu ikke foreligger, og da den videnskabelige vurdering af resultaterne af overvågningen, som forventes i 2022, endnu ikke foreligger, og i betragtning af at der er behov for mere tid til at overveje EFSA's udtalelse, bør anvendelsesperioden i gennemførelsesafgørelse (EU) 2016/1918 forlænges til den 31. december 2022.
                  
               
                     (7)
                  
                  
                     Gennemførelsesafgørelse (EU) 2016/1918 bør derfor ændres.
                  
               
                     (8)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I artikel 4 i gennemførelsesafgørelse (EU) 2016/1918 ændres »31. december 2020« til »31. december 2022«.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 17. december 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 147 af 31.5.2001, s. 1.
         
            (2)  Kommissionens gennemførelsesafgørelse (EU) 2016/1918 af 28. oktober 2016 om visse beskyttelsesforanstaltninger over for chronic wasting disease (EUT L 296 af 1.11.2016, s. 21).
         
            (3)  https://doi.org/10.2903/j.efsa.2019,5863.